Ráðherrarnir Geir H. Haarde og Valgerður Sverrisdóttir skrifuðu undir fyrir hönd íslenska ríkisins , Alain J.P. Belda forstjóri og B. Michael Baltzell , framkvæmdastjóri Alcoa á Íslandi , fyrir hönd Alcoa , Jóhannes Geir Sigurgeirsson stjórnarformaður og Friðrik Sophusson forstjóri fyrir hönd Landsvirkjunar og Guðmundur Bjarnason bæjarstjóri fyrir hönd Fjarðabyggðar og hafnarsjóðs Fjarðabyggðar . Stjórnarformaður Landsvirkjunar , Jóhannes Geir Sigurgeirsson , sagði í ávarpi við athöfnina að kostnaður fyrirtækisins vegna virkjunarinnar og tengdra framkvæmda myndi nema um 100 milljörðum króna . Hann kvaðst koma til Reyðarfjarðar beint frá Bandaríkjunum , úr heimsókn í höfuðstöðvar og álver Alcoa . Ferðin vestur og samskiptin við Alcoamenn í samningaferlinu hefðu sannfært sig um að Alcoa væri góður samstarfsaðili . Alain J.P. Belda , forstjóri Alcoa , lýsti einnig mikilli ánægju með þennan áfanga og gat þess að fyrirtækið myndi verja að jafnaði einni milljón dollara á dag í fjögur ár í álversverkefnið við Reyðarfjörð . ,, Það er svo ykkar að sjá til þess að sem mest af þessum fjármunum verði eftir hér hjá ykkur , ” sagði forstjórinn í ávarpi sínu . Valgerður Sverrisdóttir , iðnaðarráðherra , Garðar Ingvarsson , fjárfestingastofu orkusviði og Bernt Reitan frá Alcoa . Eftir samkomuna á Reyðarfirði og kaffisamsæti í grunnskólanum og Félagsheimilinu , var haldið út með firði að Hrauni þar sem álverið á að rísa . Þar afhjúpuðu Belda forstjóri og Smári Geirsson , formaður Sambands sveitarfélaga á Austurlandi , skilti sem Alcoa hafði komið fyrir við þjóðveginn . Þetta skilti er fyrsta ,, framkvæmd ” Alcoa á Íslandi en það sem á eftir kemur verður öllu stærra í sniðum . Þegar dagur var að kvöldi kominn fóru gestir til Egilsstaða og Valgerður Sverrisdóttir , iðnaðarráðherra efndi að skilnaði til móttöku í flugstöðinni . Landsvirkjun afhenti þar Alcoamönnum táknrænar styttur gjöf og listgripirnir voru að sjálfsögðu úr áli . Belda forstjóri þakkaði fyrir sig og sína og sagði að þessi dagur á Íslandi yrði sér eftirminnilegur . Friðrik Sophusson skipulagði á augabragði hvernig unnt væri að handsala samningana fljótt og auðveldlega að undirskrift lokinni . Mannfjöldi utan við íþróttahúsið á Reyðarfirði Samningsaðilar og bandaríski sendiherrann á Íslandi við upplýsingaskilti sem komið hefur verið fyrir á Hrauni , lóðinni þar sem álverið rís . Mannfjöldi í íþróttahúsinu . Þarna komu saman yfir þúsund manns og fylgdust með undirskriftaathöfninni . Alain Belda , forstjóri Alcoa , þakkar Landsvirkjun fyrir álstyttur sem fyrirtækið færði fulltrúum fyrirtækisins á Egilsstaðaflugvelli skömmu fyrir brottför Belda á einkaþotu sinni til New York . Að baki forstjóranum er Jake Siewert , blaðafulltrúi Alcoa , og Baltzell , framkvæmdastjóri Alcoa á Íslandi t.v .